google/wiki40b huggingface dataset:
Denílson Pereira Neves

São Paulo

Denílson startet sin karriere i  São Paulo, og tok del i klubbens Copa Libertadores i 2005. Han var for det meste reservespiller i tiden han var i São Paulo, han fikk bare 12 kamper for klubben, åtte av dem som innbytter.

Arsenal

Den 31. august 2006 ble Denílson kjøpt av Arsenal for £3,4m. Mange var overrasket over hans overgang til Arsenal på grunn av liten erfaring innen fotball på høyt nivå. Av Arsène Wenger har han blitt beskrevet som en mellomting mellom Tomáš Rosický
 og Gilberto Silva
Denílson fikk sin debut for Arsenal i Ligacupkampen mot West Bromwich Albion den 24. oktober 2006. Han var etter det så å si fast på Arsenals ligacuplag. Han fikk sin Premier League-debut for Arsenal som innbytter i 1–0 tapet mot Sheffield United FC den 30. desember 2006 på Bramall Lane. Denilson scorte sitt første mål i Arsenaltrøya i ligacupkampen hjemme mot Newcastle United FC, hvor Arsenal vant 2–0.
Denílson har gjort seg bemerket som en spiller som er god til å vinne ballen, har gode pasningsferdigheter, og har en spillestil som ligner litt på Cesc Fàbregas. Denílson blir sett på som en framtidig stjerne for Brasil, og et lovende talent klar for utvikling.

Internasjonal karriere

I november 2006 ble Denílson for første gang tatt ut på landslaget som erstatter for Gilberto Silva i vennskapskampen mot Sveits Men Denílson ble bare ubenyttet reserve i denne kampen. Denílson har vært kaptein på flere av U-landslagene i Brasil.
Reichsjugendführer

Reichsjugendführer («Riksungdomsfører») var tittelen til lederen for det Hitlerjugend, det tyske nasjonalsosialistiske partiet NSDAPs ungdomsbevegelse. Tittelen ble innført i 1931, med Baldur von Schirach som første innehaver. Han ble etterfulgt av Artur Axmann i 1940; de to var de eneste som hadde tittelen.
I tillegg til å være en embetstittel var Reichsjugendführer også en paramilitær grad. Det var opprinnelig ikke noen insignier for graden, og von Shirach gikk kledd i partiets brune jakke med Hitlerjugends armbind. Axmann innførte insignier basert på de som ble brukt av Reichsführer-SS.
Begge innehavere av tittelen ble etter andre verdenskrig dømt for å ha forledet og hisset opp ungdommen.
TOMOYO Linux

TOMOYO Linux er en sikkerhetsmodul i Linuxkjernen som sørger for obligatorisk adgangskontroll. Det kan brukes til å øke sikkerheten for et system, men kan også være brukbart som et verktøy for systemanalyse. TOMOYO Linux ble lansert i mars 2003 og ble sponset av NTT DATA frem til mars 2012.
Nordisk mesterskap i kappgang 2015

Nordisk mesterskap i kappgang 2015 ble arrangert i Esbo i Finland 29. - 30. august 2015.
Mesterskapet ble arrangert i parallell med Nordisk juniormesterskap i friidrett 2015.
Fences (skuespill)

Fences er et skuespill fra 1983 skrevet av August Wilson. Handlingen foregår i 1950-årene, og Fences er den sjette delen av Wilsons skuespillserie «The Pittsburgh Cycle». I likhet med de andre teaterstykkene i serien handler Fences blant annet om afrikansk-amerikanere og raseforhold. Skuespillet vant Pulitzerprisen for drama og en Tony Award for beste skuespill i 1987. Teaterstykket har blitt satt opp flere ganger og ble filmatisert i 2016.

Oppsetninger

Fences hadde urpremiere på Broadway i 46th Street Theatre 26. mars 1987, og visningene varte til 26. juni 1988. Det var til sammen 525 forestillinger og 11 forhåndsvisninger. Oppsetningen ble regissert av Lloyd Richards med James Earl Jones (Troy Maxson), Mary Alice (Rose), Ray Aranha (Jim Bono), Frankie Faison (Gabriel) og Courtney B. Vance (Cory) i rollene.
Oppsetningen vant Tony Awards for beste skuespill, beste mannlige hovedrolle i et skuespill (James Earl Jones), beste kvinnelige birolle i et skuespill (Mary Alice) og best regi i et skuespill (Lloyd Richards). Den ble også nominert til Tony Awards for beste mannlige birolle i et skuespill (Faison og Vance).
Den andre oppsetningen på Broadway hadde premiere i Cort Theatre 26. april 2010. Den ble regissert av Kenny Leon med Denzel Washington og Viola Davis i hovedrollene som ekteparet Troy og Rose Maxson. Oppsetningen ble nominert til ti Tony Awards og vant tre for beste nye oppsetning av et skuespill, beste mannlige hovedrolle i et skuespill (Denzel Washington) og beste kvinnelige hovedrolle i et skuespill (Viola Davis).
I 2013 hadde nok en oppsetning premiere i Storbritannia med Lenny Henry i hovedrollen som Troy Maxson. Den ble regissert av Paulette Randall.

Filmatisering

En filmatisering av Fences ble utgitt i 2016. Den ble regissert av Denzel Washington og hadde Washington og Viola Davis i hovedrollene som Troy og Rose Maxson. Filmen ble utgitt i USA 25. desember 2016. Den fikk god kritikk og ble utpekt av Det amerikanske filminstituttet som en av de beste filmene fra 2016. Filmversjonen har vunnet flere bransjepriser, blant annet en Golden Globe for beste kvinnelige birolle (Davis). Den ble nominert til fire Oscar-priser: beste film, beste mannlige hovedrolle (Washington), beste kvinnelige birolle (Davis) og beste filmatisering (August Wilson, posthum nominasjon).
Chasing Amy

Innspilling

Smith skrev filmen med Ben Affleck, Jason Lee og Joey Lauren Adams (som han datet på det tidspunktet) i tankene. Når han prøvde å selge filmen sin til Miramax, som hadde kjøpt Clerks., ville de heller ha Jon Stewart, David Schwimmer og Drew Barrymore i rollene. Men Smith holdt på sitt, og ofret deres $3 millioner budsjett for ett på $250 000 for å beholde sin visjon. Han ville ikke gjenta fiaskoen fra Mallrats med et for stort budsjett og studiokontroll.

Mottakelse

Filmen hadde premiere på Sundance i 1997, og ble godt mottatt av publikum. Året etter vant Smith en Independent Spirit Award for beste manus, og Jason Lee kunne innkassere en pris for beste mannlige birolle i samme utdeling. Filmen var også nominert for beste film. Fra et budsjett på $250 000, spilte den inn over $12 millioner i USA.

Handling

Filmen følger tegneserieskaperen Holden McNeil (Affleck) som blir forelsket i den lesbiske tegneren Alyssa Jones (Adams). Filmen viser hvordan disse blir forelsket, og problemene de møter. Et av deres største hindre er Holdens tegnepartner, Banky Edwards (Lee), som motsier seg forholdet både fordi han er homofob og fordi han er redd for å miste Holden som venn.
Avisåret 1907

Dødsfall

…
Binga (Zimbabwe)

Binga er en by i den nordvestlige del av Zimbabwe, i provinsen Matabeleland North. Byen ligger ved Karibasjøen som danner grense til nabolandet Zambia.
Filosofisk logikk

Filosofisk logikk er de områder av filosofien hvor de anerkjente metoder for logikk innenfor klassisk logikkc har blitt brukt til å løse or videreføre diskusjonen om filosofiske problemer. Blant disse fremhever Sybil Wolfram studiet av argument, maning og sannhet, mens Colin McGinn presenterer identitet, eksistens, predikat, metafysisk nødvendighet og sannhet som hovedemnene i hans bøker om emnet.
Filosofisk logikk handler også om utvidelser av og alternativer til klassisk logikk, kjent som ikke-klassisk logikk. Disse får mer oppmerksomhet i tekster slik som John P. Burgess's Philosophical Logic, Blackwell Companion to Philosophical Logic, og flerbindsverket Handbook of Philosophical Logic edited by Dov M. Gabbay and Franz Guenthner.
Moderkors

Design

Normalt brukte nasjonalsosialistene malteserkors, men dette er forlenget i bunnen og dermed et latinsk kors. På advers er armene på korset dekket av blå emalje med en hvit emaljestripe ytterst. I senter er en ring med setningen: «DER DEUTSCHEN MUTTER» (den tyske mor) rundt et sort hakekors som har hvit bakgrunn. På revers på type 1 står inskripsjonen «Das Kind adelt die Mutter» og Hitlers signatur, og på type 2 står det datoen «16. Dezember 1938» og signaturen til Hitler.
Korsene har blått band med 2 hvite striper på sidene, og kom også som miniatyrutgaver.
Marmaray

Marmaray er en jernbaneforbindelse mellom Europa og Asia gjennom Istanbul. Den går i tunnel under Bosporos. Prosjektet sto ferdig i 2013 og åpnet 29. oktober. Navnet er en sammensetning av Marmara fra Marmarahavet og ray (tyrkisk for «spor»).
Arbeidet med forbindelsen startet i 2004. Forbindelsen er bygget som en tunnel fra Yenikapı i den europeiske delen av Istanbul til Sogutlucesme på den asiatiske sida. Under Bosporos går forbindelsen som en 1,4 km lang senketunnel som på det dypeste vil ligge på 55 m. Det er bygget nye underjordiske stasjoner ved Sirkeci og Üsküdar, og ved Yenikapi blir det overgang til det nye t-banenettet.
Marmaray betyr samtidig en oppgradering av hele Istanbuls forstadsbanenett på 76 km mellom Gebze og Halkali. Togene skal kunne kjøre med en toppfart på 100 km/t og en frekvens på to minutter, noe som betyr at kapasiteten øker fra 10 000 til 75 000 passasjerer per time.
Det er venta at forbindelsen vil revolusjonere den øst-vestgående kollektivtransporten i Istanbul, og at den også vil ha stor betydning for innenlands jernbanetransport i Tyrkia.
Klikkpatron

Klikkpatron (også kalt dummypatron) er en innretning for å tørrtrene med et skytevåpen.

Beskrivelse

Klikkpatron er en patron uten tennhette, krutt og prosjektil. De kommer i flere utførelser, men vanligvis er de laget av gjennomsiktig plast med en fjærbelastet tennhette uten eksplosiver, som tar imot slaget ifra tennstempelet. Ofte er klikkpatronene farget i signalfarger, for å lett kunne gjenkjennes. Klikkpatroner produseres for de vanligste kalibrene, også de med randtenning. Klikkpatroner for randtenningspatroner varer bare et visst antall skudd, før de må byttes ut.

Hensikt

Hvis man har behov for å trykke på avtrekkeren på et skytevåpen f.eks ved tørrtrening (skyte uten skarp ammunisjon), ved funksjonstesting eller feilsøking, kan man bruke en eller flere klikkpatroner for å minske slitasje på våpenet. Man hindrer da at metall slår mot metall og slitasje som det kan medbringe etter tid. Innen skytesport brukes klikkpatroner for å oppdage og kurere rykninger skytteren får ved avtrekk. Når man skyter uten kruttladning og rekyl, blir slike tendenser langt tydeligere.
Friidrett under Stillehavslekene 1975

Friidrett under Stillehavslekene  1975. Friidrett var en av flere sporter som var med i de femte Stillehavslekene som ble arrangert i Guam i perioden 1. til 10. august 1975. Det var femte gangen som friidrett var med på programmet under stillehavslekene. Det var trettifem øvelser, tjueto for menn og tretten for kvinner. Ny-Caledonia ble beste nasjon med tolv gullmedaljer foran Fiji med elleve.
Subinermexocentrus

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten er kjent fra Zimbabwe.
Norges tekniske høgskole

Norges tekniske høgskole (NTH) (opprinnelig «Norges tekniske høiskole») ble opprettet i 1910 i Trondheim. Høyskolen utdannet sivilingeniører og sivilarkitekter.
I 1968 ble NTH, Den allmennvitenskapelige høgskole (AVH) og Vitenskapsmuseet slått sammen til Universitetet i Trondheim (UNIT). Stortingets hensikt om en integrering av disse institusjonene ble imidlertid i liten grad fulgt opp og NTH og AVH beholdt en stor grad av selvstyre.
I 1996 ble Norges teknisk-naturvitenskapelige universitet (NTNU) dannet gjennom en sammenslåing av NTH, Den allmennvitenskapelige høgskole, Vitenskapsmuseet, Det medisinske fakultet, Kunstakademiet i Trondheim og Musikkonservatoriet i Trondheim til ett universitet. NTH som institusjon eksisterte dermed i tidsrommet 1910–1996. Etter denne tid er NTHs aktiviteter videreført som en del av NTNU.

Forhistorie

Den høyere tekniske utdannelsen i Norge har røtter tilbake til opprettelsen av Bergseminaret på Kongsberg i 1757. Etter opprettelsen av Universitetet i Oslo ble denne virksomheten flyttet til hovedstaden. I 1833 la offiser og stortingsmann Herman Foss frem forslaget om en «Technisk Skole» i Norge, men vedtaket om en opprettelse kom først i 1900.
NTH ble vedtatt i Stortinget 31. mai 1900. Da gledesbudskapet per iltelegram nådde Trondheim, ble det et ad-hoc «17. mai-tog» der Brigademusikken spilte og flaggene gikk til topps. Som tomt for den nye høgskolen stod det mellom Ladehammeren og Gløshaugen. Det ble Gløshaugen og Trondheim kommune stilte en tomt på 30 000 m² til rådighet.
Trondhjems Tekniske Læreanstalt (1870–1915) regnes som en forløper for NTH.
Folkemordet i Kambodsja

Folkemordet i Kambodsja, også kjente som det kambodsjanske holocaust, refererer til drapet på 1,7–2 millioner mennesker under Røde Khmers styre i Kambodsja i årene 1975–79. Drapene ble begått som ledd i et eksperiment der Kambodsja skulle føres tilbake til «år null», og gjenoppbygges som et idealsamfunn basert på en blanding av maoisme og rasisme. På veien mot «den totale renhet» måtte hver fjerde kambodsjaner bøte med livet.
Hidalgo gasskraftverk

Hidalgo gasskraftverk er et varmekraftverk i Edinburg i Texas, USA. Anlegget har en installert produksjonskapasitet på 374 MW, med 2 kogenerasjons-gassturbiner og 2 dampturbiner. Operatør er energiselskapet Calpine Corp. 
Kraftverket stod ferdig utbygd i 2000. Brenselkilden er naturgass.
Ljosland

Ljosland er en bygd med rundt 29 innbyggere[trenger referanse] i Åseral kommune i Vest-Agder. Den er kjent for Ljosland skisenter og Ljosland fjellstove. Bygda har også eget kapell oppført i 1959, og kirkegård oppført i 1892. Den hadde egen skole, men denne er idag nedlagt.

Bygda ligger innerst i Ljoslandsvannet, mellom utløpet av elvene Monnsåna og Ljosåna. Sistnevnte ga navn til bygda. Begge elvene er idag sterkt redusert på grunn av oppdemming av overliggende vann.
Ljosland har ca 520 fritidsboliger, hovedsakelig eid av folk fra kysten mellom Arendal og Stavanger. "Hyttebeltet" på Ljosland favner 300 høydemeter og turterrenget ligger i høyder rundt 700 til 1000 moh. vestover mot vannskillet i sørenden av Langfjella.

Historie

Ljosland ble trolig bosatt i jernalderen. I tiden etter Svartedauen var det lenge bare et bruk, men omkring 1625 fantes fire: Tjarands bruk, Olavs bruk, Eiriks bruk og Jons bruk. I 1801 var folketallet 73, i 1865 hadde det økt til 89 og i 1900 var det redusert til 75.
Historisk har transport til omverdenen foregått over Ljoslandsvannet og deretter Brelandsvannet, med robåt i sommerhalvåret og med kjelke over isen i vinterhalvåret. Bygda fikk veiforbindelse i 1936, da Ljoslandsvegen sto ferdig. Veiforbindelsen gjennomgikk en opprustning som var ferdig i 2001.
I 1948 ble bygda knyttet til elektrisitetsnettet, til tross for at det nærliggende vannkraftverket Skjerka kraftverk åpnet i 1932.
Ohio Gang

Ohio Gang var en gruppe politikere og industriledere som arbeidet tett med Warren G. Harding, den 29. USAs president. Mange av disse personene kom fra Harding's personlige krets under hans tid som politiker i Ohio, derav navnet.
Under Harding's administrasjon ble flere medlemmer av Ohio Gang involvert i økonomiske skandaler. Disse omfattet Teapot Dome-skandalen og andre uloveligheter, og flere endte i fengsel eller begikk selvmord. Etter Harding's plutselige død av hjerteinfarkt i 1923 ble mange medlemmer av Ohio Gang effektivt fjernet fra maktens korridorer av Harding's visepresident og etterfølger, Calvin Coolidge.

Bakgrunn

Warren G. Harding ble valgt til President ved å love å returnere folk til «normalt liv». 60% av amerikanerne stemte på ham, og han vant etter et valgskred. Etter at Harding hadde vunnet valget, utnevnte han mange av sine allierte, folk som hadde bidratt i hans valgkamp til sterke politiske stillinger som kontrollerte store mengder av regjeringens penger og ressurser.
USAs justisminister, Harry M. Daugherty, USAs innenriksminister Albert B. Fall, og USAs marineminister Edwin C. Denby ble ansett for å ha vært ansvarlig for korrupsjon og kameraderi. De ble anklaget for en rekke forhold, inkludert å drikke whisky i det Hvite Hus i Forbudstiden
Ohio-Gang var ansvarlig for Teapot Dome-skandalen. Teapot Dome ble ansett som USAs største politiske skandale frem til Watergate. Gruppen møttes regelmessig i det beryktede Little Green House on K Street. Gjengen ble også forbundet med hemmelighold omkring  Jesse W. Smith, som ble sagt å ha begått selvmord fordi han gransket Harding's støttespillere.
Det er ingen opplysninger som beviser at Harding visste om de skandalene som foregikk i løpet av hans tid som President. Han kan ikke visst mye av alt før like før sin død. Fall var hovedansvarlig for Teapot Dome-skandalen og ble til slutt dømtl for å ta imot bestikkelser. Senere tvang President Coolidge Harry M. Daugherty til å gå av for samme forbrytelser.
Krokströmmen kraftverk

Krokströmmen kraftverk er en demning med et vannkraftverk i Sverige. Den er anlagt i elva Ljusnan i midtre Sverige. Byggingen av kraftverket og demningen startet i 1948 og var ferdig i 1952, med utvidelse i 1964. Installert vannkrafteffekt er 103 MW. 
Kraftverket eies av det finske energiselskapet Fortum Oy.
Vårbåndvikler

Utseende

En liten til middelsstor (vingespenn 12-16 millimeter) vikler. Hodet og kroppen er mørke. Hannen har smalt fjærformede antenner og er mindre kontrastrikt tegnet, mens hunnen har trådformede antenner og kontrastrike vingetegninger i beige og sjokoladebrunt. Forvingen er brunlig med spredte, hvite skjell. Midt i vingen er det et skrått, hvitkantet, brunt tverrbånd som er omtrent dobbelt så bredt ved bakkanten som ved vingens forkant. I vingespissen er det en stor, kileformet, litt krummet, hvitkantet brun flekk. Bakvingen er gråbrun, tydelig innbuktet bak den avrundede spissen, den indre delen av vingefrynsene er lys slik at den blir en smal, lys stripe langs ytterkanten.

Levevis

Arten lever på lyngheier og i myrlendt terreng. Larvene lever på mange ulike planter, blant andre lyng, blåbær, pors og ballblom. De voksne sommerfuglene flyr i mars til mai, hannene gjerne i solskinn.

Utbredelse

Arten er utbredt i Europa bortsett fra den sørvestlige delen, og i det nordlige Asia.
Icelandair

Historie

Icelandairs røtter kan dateres tilbake til 1937, da selskapet Flugfélag Aukureyrar ble etablert. Det nye selskapet startet operasjoner året etter med et lite enmotors fly. I 1940 flyttet selskapet sine hovedkontor fra Akureyri til Reykjavík, og skiftet samtidig navn til Flugfélag Íslands. Samtidig ble det etablert nok et islandsk flyselskap, Loftleiðir.
Driften av de to islandske flyselskapene gikk som normalt gjennom andre verdenskrig. Ved krigens slutt åpnet muligheten seg for å etablere direkteruter fra Island til det europeiske kontinentet, og Flugfélag Íslands benyttet seg av dette ved å åpne ruter til Skottland og Danmark. 
På 50-tallet åpnet Loftleiðir en rute fra Island til Nord-Amerika. Ordningen var den gangen slik at det var IATA som fastsatte billettprisene på transatlantiske ruter. Loftleiðir var ikke medlem av IATA, og kunne derfor tilby langt billigere billetter enn de øvrige nettverksselskapene. Dette førte til at det ble veldig populært blant reisende å legge reisen over Island på vei til USA. Og omvendt. 
De to konkurrerende flyselskapene fusjonerte i 1973, og dannet det nye flyselskapet Flugleiðir. Flugleiðirs utenriksoperasjoner økte utover 70-tallet, og selskapet lanserte da en noe mer internasjonal profil, og opererte under navnet Icelandair i Europa. Gradvis skulle det engelske navnet ta over for det islandske.

Destinasjoner

Icelandair har et utstrakt rutenettverk i Europa og Nord-Amerika. Selskapet satser sterkt på å transportere europeiske reisende via Island til USA og omvendt.
Manuel Valls

Bakgrunn

Manuel Valls er sønn av den katalanske far Xavier Valls (1923–2006) og hans hustru, den sveitsiske pedagogen, Luisangela Galfetti. På grunn av familiebakgrunnen ble han firspråklig allerede i oppveksten (fransk, italiensk, katalank, spansk), som var i det venstreorienterte parisiske intellektuelle miljø.
Valls studerte historie ved Université Paris 1 Panthéon-Sorbonne. I 1982 ble han fransk statsborger. I 1987 gitet han seg med Nathalie Soulié. Paret fikk fire barn. I 2010 ble Valls gift for annen gang, med fiolinisten Anne Gravoin.

Politisk karrière

Valls var innenriksminister i regjeringen til Jean-Marc Ayrault fra 16. mai 2012, til han ble statsminister i 2014. Han var medlem av den franske nasjonalforsamlingen 2002–2012 og borgermester i Évry 2001–2012.
Han var rådgiver for statsminister Michel Rocard, med ansvar for spørsmål knyttet til ungdom fra 1988 til 1991. Fra 1991 til 1997 var han kommunikasjonsrådgiver for statsminister Lionel Jospin. 
Manuel Valls var kandidat til å bli sosialistpartiets kandidat til det franske presidentvalget i 2012. Han havnet på femteplass i første runde og støttet kandidaturet til François Hollande i annen runde.
I desember 2016 kunngjorde Valls at han ville forsøke å bli president. Han trakk seg derfor som statsminister. Han ble 6. desember 2016 etterfulgt som statsminister av Bernard Cazeneuve. Valls tapte imidlertid sosialistpartiets primærvalg til Benoît Hamon.
I mai 2019 ble han valgt inn i byrådet i Barcelona.

Privat

Manuel Valls er en uttalt tilhenger av fotballklubben F.C. Barcelona. Hans navnebror og fetter av hans far, har skrevet melodien til klubbens hymne.
Skærbæk kommune

Kommunalreformen av 2007

Ved Kommunalreformen i 2007 ble kommunen slått sammen med kommunene Bredebro, Højer, Løgumkloster, Nørre-Rangstrup (unntatt Bevtoft sogn) og Tønder til Tønder kommune i den nye Region Syddanmark. Kommunens areal er etter dette 1278 km² og den har 40 331 (2007) innbyggere.
Basiprionota

Utseende

Middelsstore, brede og noe flate, ovale, blanke, gjerne brungule skjoldbiller, ofte med svarte flekker. Hodet er lite, pronotum og dekkvingene bredt rundede. Pronotums forhjørner strekker seg framover foran hodet, avrundede. Antennene er ganske tynne, betydelig lengre enn hode + pronotum.

Levevis

Både larver og voksne lever på planter og eter fra dem.

Utbredelse

Slekten er utbredt i Sørøst-Asia.
Sand (roman)

Bakgrunn for boken

Etter at Herbert hadde skrevet The Dragon in the Sea i 1957 drog han med fly til Florence i Oregon, nord for sanddynene i staten der USAs landbruksdepartement eksperimenterte med gresstyper som kunne stabilisere de ødeleggende sanddynene, sanddyner som kunne «svelge hele byer, tjern, elver, veier.»   Herberts artikkel «They Stopped the Moving Sands» ble aldri fullført (utkastet ble publiserte tiår sendere i «The Road to Dune»), men undersøkelsene han gjorde ga ham interesse for økologi.
Herbert tilbrakte de neste fem årene med å forske, skrive og lage utkast til det som til slutt ville bli romanen Dune, og som først ble trykket i magasinet Analog mellom 1963 og 1965 som to korte verk, «Dune World» og «The Prophet of Dune». Herbert dediserte sitt arbeid til «de menneskene som arbeider bortenfor ideene, i riket av virkelige materialer-til økologene som arbeider med tørt land, uansett hvor de er, uansett når de er, dette forsøk på forutsigelse er dedisert i ydmykhet og beundring.» Denne versjonen ble utvidet og gjennomarbeidet, og refusert av mer enn tyve forleggere, før den ble trykket av Chilton Books, et lite kjent forlag best kjent for å trykke instruksjonsbøker for bilreparasjoner.

Trivia

Heavy metal-bandet Iron Maiden har også laget en sang basert på bøkene, som opprinnelig skulle hete «Dune», men etter at Herbert truet med å anmelde dem og i verste fall stoppe utgivelsen av hele plata, fordi de hadde brukt hans boktittel som tittel på sangen, ble bandet tvunget til å bytte navn på den – til «To Tame a Land».

Dune på norsk

Første bok (Dune) er oversatt til norsk av Torstein Bugge Høverstad under tittelen Sand (Del 1 & Del 2).
Chubby Checker in Person

Chubby Checker in Person er et musikkalbum med Chubby Checker, utgitt i 1963.